Ханс Цибулка
Мадригал

Превод от немски: Венцеслав Константинов, —

chitanka.info

Сламка

наместо халка

около пръста ти сложих —

крехка и тънка.

Свят

през детски очи,

върху лунния диск

изписахме

своите две имена,

от звезда до звезда

прокарах аз линии

за твоята длан.

По птичите пътища,

където са пощенските кутии,

синева в синевата,

отнасяха лястовици

целувките ни

из страната.

А през ноември

старо разпятие стърчеше край пътя.

планинският вятър лъхтеше на сняг,

пееше вече в клонака на имела

птицата

на Забравата.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.